ROMÂNIA







  SE APROBĂ,

JUDEŢUL TIMIŞ






     PRIMAR

PRIMĂRIA MUNICIPIULUI TIMIŞOARA


Dr. Ing. GHEORGHE CIUHANDU

DIRECŢIA URBANISM

NR. SC 2006 – 9513/17.05.2006
R E F E R A T

privind aprobarea Studiului de fezabilitate 

"Şoseaua de centură a Timişoarei între DN 69 (Arad) si DN 59 (Moraviţa - Belgrad) "  – Proiect executiv de la DN 69 la DJ 591


Către Comisiile Consiliului Local al Municipiului Timişoara


Traseul şoselei de centură de circa 13 km situat în vestul municipiului Timişoara şi care leagă DN6 (spre Arad şi Ungaria) cu DN 59 (spre Moraviţa şi Yugoslavia), reprezintă o etapă importantă în ceea ce priveşte iniţiativele infrastructurale promovate in vederea îmbunătăţirii legăturilor stradale între partea de nord-vest a României şi restul ţării, cât şi a legăturilor cu statele vecine.


Traseul în discuţie a fost inclus, în anul 2000, în documentul de programare urbană “Concept strategic de dezvoltare economică şi socială a judeţului Timiş” aprobat de Consiliul Local al Municipiului Timişoara, respectiv:

· Directiva Strategică II: Dezvoltarea zonei Timiş ca şi pol economic regional competitiv, promotor al integrării naţionale în Uniunea Europeană;

· Obiectivul 5: Dezvoltarea infrastructurilor de transport pentru extinderea legăturilor din zonă cu principalele axe naţionale şi internaţionale;

· Sub-obiectivul 5.1: asigurarea unui concept unitar în căile de comunicaţie şi transport;

· Măsura 4: continuarea lucrărilor de construire a şoselei de centură a Timişoarei.


Infrastructura este inclusă în Planul de Amenajare a Teritoriului şi în Planul Urbanistic General al Municipiului Timişoara, documentaţii aprobate de către Consiliul Local Timişoara şi avizate de către Ministerul Lucrărilor Publice şi Transporturilor.


Un prim traseu de 12 km, sectorul de nord - est al centurii, a primit cofinanţarea de la Guvernul României, de la Guvernul Japoniei şi se execută cu un împrumut acordat de BEI.


Un alt tronson al traseului centurii, cuprins între DN 69 şi DN 59, va contribui la îmbunătăţirea condiţiilor de transport de-a lungul traseului român al Coridoarelor pan-europene (TEN) - Coridorul IV de importanţă deosebită pentru legăturile între Europa Occidentală şi cea Răsăriteană. Un ulterior program de dezvoltare al reţelelor infrastructurale de transport din ţările Est Europene care poate include aceasta investiţie este TINA Network (1999); în mod special şoseaua de centură a Timişoarei se racordează la “Community Guidelines for the development of Trans-European transport network”.


Marea concentrare industrială a produs, în ultimii ani, o dezvoltare rapidă a oraşului şi, prin urmare, a traficului, atât a celui public cât şi a celui privat, dar mai ales a celui comercial extraurban care, la momentul actual, este obligat să traverseze oraşul. Acest fapt implică atât începerea unui  proces de congestionare a reţelei de drumuri, cât şi deteriorarea condiţiilor generale de viaţă în mediul urban (siguranţa traficului şi poluarea).


Realizarea porţiunii de vest a Centurii între DN 6 vest şi DN 59 sud, pe lângă îmbunătăţirea condiţiilor de viată în oraş, va contribui şi la îmbunătăţirea legăturilor externe şi internaţionale pentru traficul comercial care trece spre diversele direcţii şi cel generat de zonele industriale. S-ar completa astfel legătura între Coridoarele pan-europene IV, V şi X, reducând în mod semnificativ timpii de parcurgere a acestor distanţe. Sectorul de drum proiectat este alcătuit din 10 aliniamente şi 9 curbe cu o lungime totală de 13731,64 m.

Prin realizarea acestei variante de ocolire a municipiului Timişoara se va asigura:
· sporirea capacităţii de circulaţie prin mărirea fluenţei traficului;
· decongestionarea traficului din municipiu;

· confort crescut pentru participanţii la trafic;

· mărirea siguranţei circulaţiei;

· reducerea numărului de accidente;

· îmbunătăţirea condiţiilor de mediu din municipiu prin reducerea noxelor şi a poluării sonore.
Parteneri în realizarea studiului de fezabilitate sunt: 

· promotorul italian Idroesse Infrastrutture spa;

· promotorul local Primăria Municipiului Timişoara;

· partener local Consiliul Judeţean Timiş.

Studiul de fezabilitate a fost întocmit de către firma iniţiatoare a proiectului,  IDROESSE INFRASTRUTTURE Spa, Padova, Italia, în conformitate cu documentaţia anexă la cererea de finanţare depusă la Ministerul Activităţilor Productive din Italia, care cofinanţează proiectul.

Prin HCL nr. 156 din 18.05.2004 şi prin HCJ Timiş nr. 62 din 22.11.2004 s-a aprobat Studiul de prefezabilitate de către Consiliul Local al municipiul Timişoara.

Având în vedere motivele enumerate mai sus,


Având în vedere Declaraţia de participare a promotorului local,

Având în vedere Convenţia de parteneriat încheiată cu Consiliul Judeţean Timiş pentru realizarea acestui obiectiv, aprobată prin H.C.L. nr. 85/2002 şi H.C.J. nr. 38/2002;

Propunem Comisiilor din cadrul Consiliului Local al Municipiului Timişoara aprobarea Studiului de fezabilitate "Şoseaua de centură a Timişoarei între DN 69 (Arad) şi DN 59 (Moraviţa - Belgrad) (de la DN 69 la DJ 591)"  – Proiect executiv de la DN 69 la DJ 591.

